Source: http://fin.afterdawn.com/uutiset/artikkeli.cfm/2009/05/29/tutkimus_drm_ajaa_ihmiset_lataamaan_raamattuja_luvattomasti
Timestamp: 2017-02-20 10:55:40+00:00
Document Index: 13828218

Matched Legal Cases: ['kko ', 'kko ', 'kko ', 'kko ', 'kko ', 'kko ']

Tutkimus: DRM ajaa ihmiset lataamaan raamattuja luvattomasti - AfterDawn
Tutkimus: DRM ajaa ihmiset lataamaan raamattuja luvattomasti
Kirjoittaja Kaarlo Räihä @ 29.5.2009 12:48 Kommentteja (26)
DRM-suojausten käyttö erilaisten digitaalisten medioiden suojaamisessa on saanut viimeisien vuosien aikana runsaasti negatiivista palautetta, ja nyt Cambridgessä työskentelevä lakiprofessori Patricia Akester on julkaissut oman DRM-tutkimuksensa tulokset, joiden valossa DRM ei saa kiitosta kuluttajilta.
Akester haastatteli tutkimustaan varten mm. luennoitsijoita, tavallisia kuluttajia, DRM-suojauksia kehittäviä yrityksiä ja valtion virkamiehiä, joilta hän kysyi kuinka DRM-suojaukset ja niiden kiertämisen laittomuus vaikuttavat heidän elämäänsä.
Useiden muiden maiden tavoin myös Britanniassa DRM-suojauksien kiertäminen on kielletty laissa, jonka takia kuluttajat eivät voi ottaa varmuuskopioita esim. DVD-elokuvista rikkomatta kyseistä lakia. DVD-elokuvien kopioimisen lisäksi ongelmia aiheuttavat lisäksi esim. e-kirjat, joiden käyttämät DRM-suojaukset saattavat estää kyseisen kirjan tekstin lukemisen ääneen.
Kyseiseen ongelmaan törmäävät usein sokeudesta tai muista näköongelmista kärsivät henkilöt, koska eivät voi lukea e-kirjojen tekstiä itse, vaan heidän täytyy turvautua erilaisiin lukulaitteisiin. Turhautumisen lisäksi nämä DRM-suojaukset voivat johtaa kuluttajat myös luvattomien latausten paheelliselle polulle, kuten Akester tutkimus osoittaa. Akesterin haastattelema Lynn Holdsworth sanoi nimittäin ladanneensa itselleen luvattoman kopion e-raamatusta, koska hänen Amazonista hankkimansa e-raamattu ei sallinut tekstin lukemista ääneen.
Kun Holdsworth huomasi Amazonista hankitun e-raamatun rajoituksen, yritti hän aluksi peruuttaa ostoksensa, mutta Amazonin säännöt eivät salli e-kirjojen palautusta. Seuraavaksi Holdsworth otti yhteyttä kirjan kustantajaan, mutta tämäkään ei halunnut hyvittää ostosta. Täten Holdsworthin piti ladata luvaton kopio e-raamatusta, jossa ei ole DRM-rajoituksia, jotta hänen e-kirjanlukijansa voisi lukea kyseisen teoksen ääneen.
Sokeiden lisäksi myös elokuva-alaa luennoivat opettajat ja professorit ovat ongelmissa DRM-suojauksien takia, koska he eivät voi tehdä opetuksessa tarvittavia videonäytteitä DVD-elokuvista niissä käytettävän CSS-kopiointisuojauksen takia. Kyseisillä luennoilla on tämän takia nähty mm. VHS-kopioista koostettuja videonäytteitä. CSS haittaa lisäksi Britanniassa toimivien kirjastojen elämää, koska kirjastot eivät voi tehdä varmuuskopioita hankituista DVD-elokuvista.
DRM-suojauksia kehittävät tahot ja oikeudenomistajat eivät kuitenkaan ole kiinnostuneet kyseisten kohderyhmien kokemista ongelmista, elleivät lainsäätäjät muuta nykyisiä lakeja. Äänitealan etuja kansainvälisesti puolustavan IFPI:n (International Federation of the Phonographic Industry) palkkalistoilla työskentelevä Shira Perlmutter kertoi Akesterille, ettei markkinoille ole tulossa DRM-ratkaisuja, jotka ottaisivat huomioon tiettyjen kohderyhmien erikoistarpeet.
<Asianajaja: TPB-jutun tuomaria ei valittu arpomalla
>HDMI 1.4 tuo mukanaan mm. 3D-kuvan ja verkkoliikenteen
26 kommenttia 129.5.2009 13:11
waretan kans raamattuja päivittäin
229.5.2009 13:48
KetaleLähetä yksityisviesti
Lainaus, alkuperäisen viestin kirjoitti tubbana: waretan kans raamattuja päivittäinNoh, onneksi Jumala armahtaa eikä haasta sua oikeuteen. :)
329.5.2009 14:02
no onneks jumalaa ei ole. Muute vois jumala rankaista vähä teo-mafioita, vois vähä salamoita antaa, niih.
429.5.2009 14:09
529.5.2009 14:37
Tämähän on ihan naurettavaa.Itse kristillisenä ihmisenä raamatun lataamisessa ei olisi mitään vikaa.Ei uskonto maksa.
629.5.2009 14:47
Raamattu DRM suojattu. Kaikkea sitä kuuleekin. Ihmettelen vain että onko raamatun tekijänoikeuden haltijalta (tai haltijoilta, ketkä he edes ovat?) kysytty lupaa raamatun muokkaamiseen liitännäisellä joka hankaloittaa sen markkinointia?
729.5.2009 15:45
GazperLähetä yksityisviesti
Lainaus, alkuperäisen viestin kirjoitti Yesse: Tämähän on ihan naurettavaa.Itse kristillisenä ihmisenä raamatun lataamisessa ei olisi mitään vikaa.Ei uskonto maksa.Jaa ettei uskonto maksa? Mitenkäs tämän kirkollisveron kanssa sitten?
829.5.2009 16:10
ei sitä pakko oo maksaa sitäkään
929.5.2009 16:31
Lainaus, alkuperäisen viestin kirjoitti Michelola: ei sitä pakko oo maksaa sitäkäänEhkäpä tarkoitin juuri tätä..
1029.5.2009 16:36
Lainaus, alkuperäisen viestin kirjoitti Michelola: ei sitä pakko oo maksaa sitäkäänPakko on, jos sattuu kuulumaan kirkkoon eikä erota voi (esim. alle 18v. jolle yksi tai useampi vanhempi ei anna erolupaa), tai jos sattuu omistamaan yrityksen/yritystä, joiden on pakko maksaa kirkolle yhteisöveron muodossa.
1129.5.2009 16:43
Ei tarvitse kuulua kirkkoon olla kristitty ja on olemassa vapaaseurakuntiakin.
1229.5.2009 18:11
Lainaus, alkuperäisen viestin kirjoitti Yesse: Ei tarvitse kuulua kirkkoon olla kristitty ja on olemassa vapaaseurakuntiakin.Mennäksemme yhä enemmän offtopicin puolelle, kysyn sinulta vielä, tarvitseeko kuulua johonkin seurakuntaan, ollakseen objektiivisesti uskonnollinen?
1329.5.2009 21:47
Lainaus, alkuperäisen viestin kirjoitti 6volttia: Ihme kuraa Afterdawnin uutiset nykyään. Meininki on kuin 7päivää lehdellä.
Tää 6volttia on aiemminkin puolustanut kaikkia tekijänoikeusmafialaisia. Taitaa olla yksi mafiooso itsekin.
Tämähän on todella mainio uutinen ja kertoo pelkistetysti sen mihin DRM ja kaikki muu tekijänoikeussoopa johtaa internetaikakaudella.
Tulevaisuus ei näytä hyvältä jos lähdemme tälle tielle.
1429.5.2009 22:12
Lainaus:Lainaus, alkuperäisen viestin kirjoitti Yesse: Ei tarvitse kuulua kirkkoon olla kristitty ja on olemassa vapaaseurakuntiakin.Mennäksemme yhä enemmän offtopicin puolelle, kysyn sinulta vielä, tarvitseeko kuulua johonkin seurakuntaan, ollakseen objektiivisesti uskonnollinen?Ei sinun nimesi tarvi olla seurakunnan papereissa, että olisit kristitty.Pitääkö uskonnonkin olla virallista?Raamatussa ei mitään tälläistä muutenkaan mainittu.
1529.5.2009 22:30
Sinällään ihan sopiva uutinen, sillä yksi Raamatun päähenkilöistä eli Jeesushan oli kova seedaamaan eläessään ainakin leipää ja kalaa.
1630.5.2009 0:00
1730.5.2009 0:00
Viestiä on muokattu sen lähettämisen jälkeen. Viestiä on muokattu viimeksi 21.11.2009 @ 00:32
1830.5.2009 0:25
Lainaus:Sinällään ihan sopiva uutinen, sillä yksi Raamatun päähenkilöistä eli Jeesushan oli kova seedaamaan eläessään ainakin leipää ja kalaa. XD
Viestiä on muokattu sen lähettämisen jälkeen. Viestiä on muokattu viimeksi 30.5.2009 @ 00:25
1930.5.2009 0:33
Hehheh, kaikenlaista tuubaa tulee joskus luettua, mutta tämä on jo kyllä... XD Repeilin jo uutista lukiessani, ja vielä pahemmin repesin kommenteille. Tämä meni kyllä selainten kirjanmerkkeihin huumoriosastoon :D
Vaikka tuosta DRM:stä onkin kehkeytynyt melko paha kirosana, niin kyllä siitä näköjään saa ihan hyvää huumoriakin revittyä. Eihän noin älyvapaata kukaan täysjärkinen voi keksiä :D
2030.5.2009 12:08
Juu kyllähän uskonto on aivan ilmaista. Kirkollisveroa ei tarvitse maksaa jos ei kuulu Luterilaiseen Kirkkoon. Voihan sitä aina kuulua toiseen seurakuntaan, jossa ei ole kirkollisveroa. Uskontoa ja kirkkoa ei kannata muutenkaan sekoittaa tosiinsa, koska toinen on ihmisten perustama yhteisö ja toinen taas Uskonto. Yleensä ihmisten tekemät jutut maksavat, Jumalan taas ilmaisia. :P
Mutta toisaalta itse kristittynä tuen mielellään omaa seurakuntaani, koska haluan tukea sitä.
Ei muutakuin E-kirjoja lataileen Afterdawn.comilaiset. :P
2130.5.2009 18:45
Lukekaa vaikka koko raamattu parillakymmenellä kielellä ilmaiseksi. :)
Itelle riitti Leviticus ja Johanneksen Ilmestys siihen että luovuin koko soopasta.
Mutta niin joo DRM on tosiaan huono :)
2230.5.2009 21:43
Öö...??
Miten sokea pystyy warettamaan jos ei kerran näe lukea tavan raamattua??
2330.5.2009 22:18
Käyttämällä jotakin sellaista "erikoisohjelmaa", joka esim. hiiren kursorin viedessä jonkin tekstin päälle kertoo mitä siinä tekstissä lukee jne? ;)
En ole noihin softiin koskaan päässyt missään tutustumaan, joten en osaa kertoa niiden tarkkaa periaatetta, mutta tuollaisia ne ovat: Käyttäjä liikuttelee hiirtä johonkin suuntaan ja se ohjelma kertoo käyttäjälle ihan puhekielellä missä nyt ollaan jne.GA B85M D3H | E3-1230V3 | True Spirit 120 M BW Rev.A | Asus R9 270X DCII TOP | SF-600P14XE-PRO | 8GB RAM | PNY 120GB SSD | WDC WD10EZEX | Fractal Define Mini | Win7 64bit Pro |
2431.5.2009 20:25
Lainaus, alkuperäisen viestin kirjoitti exlex: Juu kyllähän uskonto on aivan ilmaista. Kirkollisveroa ei tarvitse maksaa jos ei kuulu Luterilaiseen Kirkkoon.
Paitsi, jos omistaa yrityksen. Silloin on pakko maksaa vaikka ei kuulusikaan kirkkoon.
251.6.2009 22:21
Eihän raamatun tekijänoikeudet voi kuulua kenellekään? Sehän on liki pari tuhatta vuotta vanhaa soopaa. Eikö tekijänoikeus ole vain 70 vuotta voimassa kirjoittajan/kirjoittajien kuoleman jälkeen vai muistanko ihan väärin? Tosin uusin "päivitetty versio" on otettu käyttöön 1992 et voiko sitä uusia aina kun muuttaa jotain sanamuotoja?
Kiva kirja muuten. Saan myydä tyttäreni orjaksi ja kivittää homoja sen mukaan..
266.6.2009 5:44
Kuka haluaisikaan ladata mitään "raamattua" :DDD lol